สสส. สานพลัง 11 ภาคีต้นแบบ บ่มเพาะแนวคิดสร้างสรรค์พื้นที่เรียนรู้สู่ทุกภาคส่วน ขยายแหล่งเรียนรู้ให้กับเด็กเละเยาวชน
นางสาวณัฐยา บุญภักดี ผู้อำนวยการสำนักสนับสนุนสุขภาวะเด็ก เยาวชน และครอบครัว  สำนักงานกองทุนสนับสนุนการสร้างเสริมสุขภาพ (สสส.)  กล่าวว่า ทาง สสส. ร้วมมือกับ School of Changemakers // TK Park และเครือข่ายพื้นที่เรียนรู้ 11 แห่ง จัดกิจกรรม Prototype Testing Learning Space : ทดลองไอเดียสร้างความยั่งยืนพื้นที่เรียนรู้สำหรับเด็กและเยาวชนขึ้น เนื่องจากเล็งเห็นถึงความสำคัญกับการพัฒนาพื้นที่เรียนรู้ ที่เหมาะสมกับเด็กและเยาวชนแต่ละกลุ่ม เพื่อส่งเสริมพัฒนาการตามช่วงวัย บ่มเพาะระหว่างเส้นทางการเติบโตจนเป็นผู้ใหญ่ที่มีทักษะชีวิตทักษะสุขภาพที่ดี ปัจจุบันพบว่า เด็กทั้งใน กทม. และต่างจังหวัด โดยเฉพาะจังหวัดขนาดเล็ก มีข้อจำกัดเรื่องการเข้าถึงแหล่งเรียนรู้ แม้กระทั่งเด็กในกรุงเทพฯ หรือหัวเมืองใหญ่ซึ่งมีจำนวนแหล่งเรียนรู้มากกว่าแต่ก็ไม่เพียงพอทั้งจำนวนและความหลากหลาย ทำให้เด็กจำนวนมากใช้เวลาว่างนอกเวลาเรียนไปกับหน้าจอมือถือ ขาดโอกาสเรียนรู้ผ่านการเล่น หรือการลงมือทำงานสร้างสรรค์ สำหรับกิจกรรมครั้งนี้ เป็นการนำเสนอแนวคิดสร้างสรรค์พื้นที่เรียนรู้ต่อกลุ่มเป้าหมายภาคธุรกิจ นักศึกษา ประชาชนทั่วไป กว่า 40 คน ที่จะแลกเปลี่ยนแนวคิดในการทำพื้นที่เรียนรู้ ทั้งการจัดการพื้นที่ พัฒนากิจกรรมและงบประมาณต่อยอดไปสู่ความร่วมมือจัดทำพื้นที่เรียนรู้ในหน่วยงานที่สนใจ เหมือนการจับคู่เจรจาธุรกิจ แต่งานนี้เป็นการจับคู่สร้างสรรค์สังคมให้ดีขึ้น เชื่อว่าจะจุดกระแสสังคม โดยเฉพาะภาคธุรกิจ หันมาทำกิจกรรมเพื่อสังคมในมิติของการพัฒนาเด็กและเยาวชนมากขึ้น